Петър Динеков
Петър Николов Динеков е български литературен историк, критик и фолклорист. Академик на Българската академия на науките и професор в СУ „Св. Климент Охридски“.

Биография 
Роден е на 17 октомври 1910 г. в с. Смолско, Пирдопско. През 1933 г. Динеков завършва славянска филология в Софийския университет „Св. Климент Охридски“. Специализира във Варшава през периода 1934 – 1935 г. и в Ягелонския университет в Краков през 1935 г.

От 1936 до 1938 г. е преподавател във Френския колеж в Пловдив. Емоционалната му връзка е толкова силна, че в края на живота си той дарява личната си библиотека на Народната библиотека в Пловдив. От 1938 до 1979 г. е преподавател в Софийски университет, през 1941 г. е избран за доцент, а през 1945 г. за професор. Чете лекции по следните основни курсове: История на старата българска литература (1941 – 1979); История на българската литература през Възраждането (1944 – 1979); Български фолклор (1945 – 1979); История на руската и полската литература (1944 – 1945).

Основател е на институтите по литература и по фолклор при БАН. Член-кореспондент е на БАН от 1947 г. и академик от 1966 г. Ръководител е на катедрата по българска литература в СУ, на секцията по българска литература до Освобождението в Института за българска литература при БАН, директор е на Института по фолклор към БАН от основаването му, заместник-ректор е на Софийски университет в периода 1962 – 1964 г.

От 1952 г. до пенсионирането си като професор в Софийския университет води Кръжок по стара и възрожденска българска литература и по български фолклор, традиционно известен като „Кръжокът на професор Динеков“, от който излизат мнозина от най-активните изследователи от следващата генерация в областта на старобългаристиката, фолклористиката и историята на възрожденската литература.

Умира на 22 февруари 1992 г. в София.

Избрани трудове 
Съчинения-монографии на акад. П. Динеков:
 „София през XIX век до Освобождението на България“, 1937 г.
 „Софийски книжовници през XVI век. Т. 1. Поп Пейо“, 1939 г.
 „Българска лирика. Антология“, 1940 г.
 „Първи възрожденци“, 1942 г.
 „Българска народна поезия“, 1949 г.
 „Стара българска литература. ч. I и II“, 1950, 1953 г.
 „Литературни образи“, 1956 г.
 „Български фолклор. т. I“, 1959 г.
 „Възрожденски писатели“, 1962, 1964 г.
 „Литературни въпроси“, 1963 г.
 „Старобългарски страници. Антология“, 1966, 1968 г.
 „Из историята на българската литература“, 1969 г.
 „Между свои и чужди“, 1969 г.
 „Историческа съдба и съвременност“, 1972 г.
 „В света на Христо Ботев“, 1976 г.
 „При изворите на българската култура“, 1977 г.
 „Между фолклора и литературата“, 1978 г.
 „Похвала на старата българска литература“, 1979 г.
 „В живота и литературата“, 1982 г.
 „Литература и култура“, 1982 г.
 „От Възраждането до днешния ден“, 1987 г.
 „По следите на българската литература и наука“, 1988 г.
 „Проблеми на старата българска литература“, 1989 г.
 „Стойко Стойков“, 1993 г.

За него 
 Белчева, Евелина. „Самотен в своето – и в нашето време („Тетрадките“ на професор Петър Динеков)“. – сп. „Страница“, 2010, кн. 4.
 Белчева, Евелина. „Портрет на критика като млад. Опит за реставрация по писма и спомени“. – сп. „Страница“, 2011, кн. 4.
 Белчева, Евелина. „За достойнството на учения, или фрагменти от историята на Института за фолклор“. – сп. „Страница“, 2013, кн.2.
 Белчева, Евелина. „Самотен в своето време“, Век 21 – прес, 2016.
 Белчева, Евелина. „Златорожката връзка. Петър Динеков – Владимир Василев“, изд. Гутенберг, 2017.
 Белчева, Евелина. „Златорожката тайна. Владимир Василев в театъра на живота си“, изд. Гутенберг, 2019.
 Белчева, Евелина. СВИДЕТЕЛ НА СВОЕТО ВРЕМЕ. В бездната на една невъзможна „утопия етика“. Послеслов на съставителя към изданието „Записки от „прехода“ на Петър Динеков. София: Издателство „Огледало“, 2020; книга втора – Записки от лудото време на "вполитичването", издателство СТИЛУЕТ, 2021.

Източници 

 Биографична справка (и снимка) за акад. Петър Динеков в сайта на библиотеката на СУ 
 Данни за П. Динеков в Plovdiv Guide

Външни препратки 
 От и за Петър Динеков в Своден каталог НАБИС – национален каталог на академичните библиотеки в България
 Статии на Петър Динеков в сп. „Литературна мисъл“

 За него
 Белчева, Евелина. Попътни срещи, разговори, привързаности... (Откъси от дневник)
 Белчева, Евелина. „130 години от рождението на Владимир Василев“, специално издание на „Литературен форум“, бр. 3 (547), 2013 г. 
 Белчева, Евелина. „Владимир Василев-Петър Динеков,73 неизвестни писма (1936 – 1953) с бележки на редактора“. – СВЕТА ГОРА, алманах за литература и изкуство, ВТ, бр. „Н“ за 2016
 Белчева, Евелина. „Петър Динеков: Печален белег на нашето време и тъжно предзнаменование за бъдещето“. – сп. „Страница“, 2012, кн.1.
 Белчева, Евелина, „Тетрадките“ на професор Петър Динеков – културна история в личности, образи и сюжети“, Електронно списание LiterNet, 6 юли 2014, № 7
 Белчева, Евелина. Из книгата „Златорожката връзка“ Петър Динеков – Владимир Василев“, Електронно списание LiterNet, 16 юни 2017, № 6
 Белчева, Евелина. Из книгата: „Златорожката връзка“ Петър Динеков – Владимир Василев“, Fakel.bg, 14 юли 2017
 Юлия Йорданова, „Литературни легенди – втори стазъм (текст за Петър Динеков)“, сп. „Литературна мисъл“, бр. 1 – 2, 2003, с. 122 – 135

Преподаватели във Френския колеж в Пловдив
Преподаватели в Софийския университет
Български литературни историци
Български литературни критици
Български фолклористи
Академици на БАН
Възпитаници на Софийския университет
Възпитаници на Варшавския университет
Носители на орден „Народна република България“ I степен
Доктор хонорис кауза на Варшавския университет
Народни деятели на културата
Родени в Софийска област
Починали в София